Document ID: /fineweb-2-swissfilter-quality_10-filterrobots/filtered/01308.jsonl.gz/1361

ITALI – Nënsekretari i Presidencës së Këshillit, Giovanbattista Fazzolari, në një intervistë për gazetën italiane ‘Corriere Della” shprehet: “Marrëveshja me Shqipërinë për emigrantët është një sukses historik. Ne vepruam vetëm, por BE nuk kundërshtoi . Kritikat nga e majta?! Është thjesht ideologji”. Intervista më poshtë, me shkurtime.
Nga Virginia Piccolillo.
Pyetje: Nënsekretar Giovanbattista Fazzolari, qendrat e mbajtjes së refugjatëve në Shqipëri, opozita flet për “dëbim”. Çfarë marrëveshje është ajo mes kryeministrit Giorgia Meloni dhe homologut të saj Edi Rama?
Fazolari: Një sukses historik. Për herë të parë, një vend jashtë BE-së do të ndihmojë një shtet evropian në menaxhimin e imigracionit të paligjshëm, duke mirëpritur emigrantët që vijnë nga deti. Rezultati i marrë vetëm falë besueshmërisë ndërkombëtare të Melonit.”
Pyetje: A nuk është refuzim, transferimi i tyre në Shqipëri?
Fazzolari: Jo, emigrantët e shpëtuar nuk do të mbërrijnë në Itali, do të dërgohen direkt në ato objekte.
Por çfarë garancish ka që të drejtat e emigrantëve do të respektohen dhe qendrat nuk do të kthehen në kampe përqendrimi?
Fazzolari: Strukturat do të jenë nën juridiksionin italian. Ata do të kenë status ekstra-territorial. Rregullat dhe garancitë tona do të zbatohen atje.
Jashtë vendit?
Fazzolari: Ligjet shqiptare!
Opozita ka frikë nga një “Guantanamo”. nuk është kështu?
Fazzolari: E majta kundërshton çdo masë për të luftuar emigracionin masiv të paligjshëm. Është një vizion ideologjik, por deri më sot ligji ndërkombëtar nuk parashikon heqjen e kufijve kombëtarë. Është gjithashtu e habitshme që e majta ka dyshime serioze për një vend që është anëtar i Këshillit të Evropës dhe NATO-s, zyrtarisht kandidat për t’u anëtarësuar në BE, i cili ka edhe një kryeministër socialist, që dyshoj se mund të thuhet se shkel garancitë për të drejtat e njeriut.
Për sa kohë do të mbahen?
Fazzolari: Njëzet e tetë ditë për të kryer procedurat e përshpejtuara dhe për të vlerësuar se kush ka të drejtën e pritjes. Të tjerët do të riatdhesohen drejtpërdrejt.
Tre mijë vende fillimisht. Në sa do të arrijë?
Fazzolari: Tridhjetë e gjashtë mijë vende në vit, si një eksperiment fillestar, është një numër shumë i kënaqshëm. Por është një model që ne synojmë ta përsërisim me çdo vend të tretë që jep garancitë e nevojshme. Do të çmontojmë biznesin e kontrabandistëve që nuk do të mund të garantojnë më zbarkimin në Itali”.
A është dakord BE-ja?
Fazzolari: Ka pasur një diskutim.
Por Italia vazhdon e vetme.
Fazzolari: Po, por pa kundërshtime nga Komisioni.
Pse njoftimi u bë surprizë?
Fazzolari: Nuk na panë që po vinim. Ndoshta, nëse këtë verë, kushdo që fliste për pushimet e Melonit si mysafire Ramës, do t’i kishte bërë vetes disa pyetje të tjera, do ta kishte kuptuar se kishte të bënte me emigracionin”.
Çfarë kërkon Shqipëria?
Fazzolari: Asgjë. Është një shtet mik me të cilin kemi bashkëpunim të ngushtë dhe të cilin e kemi mbështetur gjithmonë në kërkesën e tij për t’u anëtarësuar në BE”.SYRI.NET